b'\n_START_ARTICLE_\nNihad Buljugi\xc4\x87\n_START_PARAGRAPH_\nNihad Buljugi\xc4\x87 (Tuzla, 1947. - 1. svibnja 2017.), bosanskohercegova\xc4\x8dki likovni i glazbeni umjetnik.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en 1947. godine u Tuzli. \xc5\xbdivio pored stadiona Jedinstvo i djetinjstvo je proveo uz nogomet. Sudionik radni\xc4\x8dkih \xc5\xa1portskih igara i spadao me\xc4\x91u najbolje nogometa\xc5\xa1e \xc4\x8dije su majstorije prepri\xc4\x8davane do danas._NEWLINE_Radio je kao slobodni umjetnik, ilustrator, dizajner, karikaturist, crta\xc4\x8d stripova, tehni\xc4\x8dki i likovni urednik, glazbenik i dr. Karikature je objavio u "PTK listu", u te\xc5\xa1anjskom humoristi\xc4\x8dkom listu "Bockalo", u beogradskom "Je\xc5\xbeu". Sudjelovao na festivalu karikature u Bugarskoj. Suradnik listova "Sodaso" i "Front slobode" (stripovi "Haso i Vaso" i "Mujo"). Objavio dvije knjige karikatura "Dva puta pedeset" (1980.) i "Bosna se ne da" (1993.) s bratom Suadom te ilustriranu monografiju "Tuzla, sje\xc4\x87anje na bisere stare gradske jezgre" (2010.)._NEWLINE_Aktivan kao glazbenik. Svirao bubnjeve u sastavu "Tuzla 5" \xc4\x8diji je 1972. osniva\xc4\x8d skupa s Antom Juri\xc5\xa1i\xc4\x87em. U Tuzli 5 bili su brojni glazbenici. Umro je 1. svibnja 2017. Posljednji ispra\xc4\x87aj bio je 3.svibnja ispred Komemorativnog centra Tuzla, d\xc5\xbeenaza ispred D\xc5\xbeindijske d\xc5\xbeamije, a ukop \xc4\x87e na groblju Bukov\xc4\x8di\xc4\x87.'